નવી દિલ્હી – ભારતીય જનતા પાર્ટીના પ્રમુખ અમિત શાહના પુત્ર જય શાહની માલિકીની કંપનીઓએ કરેલા સોદાઓ અંગે સવાલો ઉઠાવતા એક લેખને પાર્ટીએ દ્વેષીલો અને બદનામીભર્યો ગણાવ્યો છે અને કહ્યું છે કે જય શાહ આ લેખ લખનાર રોહિણી સિંહ સામે તેમજ આ લેખ જેમાં પ્રકાશિત કરવામાં આવ્યો છે એ વેબસાઈટ ‘ધ વાયર’ના તંત્રી અને માલિકો સામે અમદાવાદની કોર્ટમાં રૂ. 100 કરોડનો સિવિલ તથા ક્રિમિનલ માનહાનિનો કેસ કરશે.